*TERVETULOA*

*YHDISTYKSEMME UUSI JÄSEN*

*Keski-Espoon seniorit toivottaa Sinut lämpimästi tervetulleeksi yhdistyksemme toimintaan. Uskon ja toivon, että koet jäsenyytesi antoisaksi. Sinulla on mahdollisuus tutustua uusiin ihmisiin ja saada uusia ystäviä. Halutessasi voit antaa osaamisesi yhdistyksen toiminnan kehittämiseen.*

*Kokoonnumme parillisten viikkojen tiistaisin Espoon Valtuustotalon (Espoonkatu 5) kahviossa. Nautimme iltapäiväkahvien kera mielenkiintoisista esityksistä ja mukavasta seurasta. Järjestämme koti- ja ulkomaanmatkoja, retkiä, teatteria, konsertteja sekä monenlaista harrastustoimintaa erilaisten kerhojen muodossa. Jos olet kiinnostunut keilauksesta, golfista tai sauvakävelystä, niin niitäkin on tarjolla.*

*Mikäli olet kiinnostunut aktiivisemmasta toiminnasta, on meillä aika ajoin tarjota erilaisia vastuita hallituksen jäsenenä tai kerhon vetäjänä. Meillä on omat netti- ja facebooksivut. Tiedotuksemme tapahtuu pääosin sähköpostitse.*

*Yhdistyksemme jäsenmaksu on 20 €, josta 15 € tilitetään kattojärjestö Kansallinen senioriliitto ry:lle. Jäsenmaksu sisältää senioriliiton julkaiseman Patina-lehden vuosikerran (6 numeroa). Olemme Uudenmaan kansallisen senioripiirin jäsenyhdistys. Piiri ja liitto järjestävät erilaista koulutusta yhdistysten toimijoille ja yhteisiä tapahtumia koko jäsenistölle.*

*Tarkempia tietoja saat* [*www.espoo.senioriyhdistys.fi*](http://www.espoo.senioriyhdistys.fi) *ja* [*www.facebook.com/espoonseniorit*](http://www.facebook.com/espoonseniorit)

*Hallituksen puolesta*

*Tuula Nordström, puheenjohtaja*

*tuula.nordstrom@gmail.com*

*puh. 040 4160410*

*P.S. Tiistaitilaisuuksien osallistumismaksu (sis. ohjelman, kahvin ja pullan) on 2 euroa. Toivomus on, että otat oman mukin mukaan.*